স্টাফ রিপোর্টার ॥ ২৩৫ কর্মকর্তাকে অতিরিক্ত পুলিশ সুপার (এ্যাডিশনাল এসপি) পদ থেকে পুলিশ সুপার (এসপি) পদমর্যাদায় পদোন্নতি দেয়া হয়েছে। বুধবার রাতে স্বরাষ্ট্র মন্ত্রণালয়ের পুলিশ অধি শাখা-১ এর উপ-সচিব ধনঞ্জয় কুমার দাস স্বাক্ষরিত দুটি পৃথক (৫ জন ও ২৩০ জন) প্রজ্ঞাপনে এ পদোন্নতি দেয়া হয়েছে। আদেশে প্রজ্ঞাপনের ২৩০ জনকে সুপার নিউমারির পদের বিপরীতে এসপি হিসেবে পদোন্নতি দেয়ার কথা উল্লেখ করা হয়েছে। একই সঙ্গে প্রজ্ঞাপনটি অবিলম্বে কার্যকরের নির্দেশ দেয়া হয়েছে। এ ছাড়া যারা মিশনে বা উন্নত শিক্ষার জন্য দেশের বাইরে রয়েছেন তারা দেশে ফিরলে পদোন্নতি কার্যকর হবে। এর আগে গত ৬ নবেম্বর পৃথক এক প্রজ্ঞাপনে পুলিশ শীর্ষ পর্যায়ে পদোন্নতি দেয়া হয়েছে। এর মধ্যে চারজন অতিরিক্ত আইজিপি ও ১৩ ডিআইজিকে পদোন্নতি দেয়া হয়েছে।